Document ID: /roh_data/filtered/fineweb-2-filterrobots_roh.jsonl.gz/18332

A Vuorz han ils vadels e la gianitschas gia cumenzà l’alpegiaziun. Las vatgas da latg suondan anc quest’ emna. Quai è in’emna enfin 10 dis pli baud che usità, sco Luzi Pfister, in dals responsabels da las quatter alps a Vuorz ha ditg.
Naiv è impurtant
Sco Luzi Pfister ha ditg, procura la naiv la primavaira per avunda umiditad, uschia che las ervas pon crescher. La stad è la naiv sco in reservuar d’aua. Sche la naiv lieua memia svelt, alura vegn il pavel en las autezzas pli spert madirs e perda la qualitad. Era sin las funtaunas d’aua da baiver per ils animals ha la naiv ina influenza.
Purs spetgan vess da laschar ir ad alp ils animals
La primavaira chargia mintga pur gugent. Ins ha tgirà ils animals l'entir enviern e gì els sin pastgira la primavaira. Per nus che alpegiain tradiziunalmain tut ils animals è quai in fitg bel mument da surdar noss animals als pasturs d’alp